CELEX: 32014R1259
Language: hu
Date: 2014-11-24 00:00:00
Title: A Bizottság 1259/2014/EU végrehajtási rendelete ( 2014. november 24. ) az 1306/2013/EU európai parlamenti és tanácsi rendelet 26. cikke (5) bekezdése értelmében a 2014-es pénzügyi évről átvitt előirányzatok visszatérítéséről

26.11.2014   
            
            
               HU
            
            
               Az Európai Unió Hivatalos Lapja
            
            
               L 339/1
            
         A BIZOTTSÁG 1259/2014/EU VÉGREHAJTÁSI RENDELETE
   (2014. november 24.)
   az 1306/2013/EU európai parlamenti és tanácsi rendelet 26. cikke (5) bekezdése értelmében a 2014-es pénzügyi évről átvitt előirányzatok visszatérítéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (1) és különösen annak 16. cikke (6) bekezdésére,
   a Mezőgazdasági Alapok Bizottságával való konzultációt követően,
   mivel:
   
               (1)
            
            
               A 966/2012/EU, Euratom európai parlamenti és tanácsi rendelet 169. cikke (3) bekezdése értelmében (2) az 1290/2005/EK tanácsi rendelet (3) 3. cikkének (1) bekezdésében említett fellépésekhez kapcsolódó, le nem kötött előirányzatok átvihetők a következő pénzügyi évre. Az ilyen átvitel nem haladhatja meg a 73/2009/EK tanácsi rendelet (4) 11. cikkében említett, az előző pénzügyi év során alkalmazott közvetlen kifizetések kiigazításának összegét, és legfeljebb az eredeti előirányzatok 2 %-a lehet. Az említett kiigazítás végső kedvezményezettjei ezzel további kifizetésekben részesülhetnek.
            
         
               (2)
            
            
               Az 1306/2013/EU rendelet 26. cikkének (5) bekezdése értelmében a 966/2012/EU, Euratom rendelet 169. cikke (3) bekezdésétől eltérve, a tagállamok visszatérítik az átvitt előirányzatokat azon végső kedvezményezettek számára, akiket a kiigazítás érintett abban a pénzügyi évben, amelyre az előirányzatokat átvitték. Az említett visszatérítés csak azon tagállamok végső kedvezményezettjeire alkalmazandó, ahol az előző pénzügyi évben pénzügyi fegyelmet (5) alkalmaztak.
            
         
               (3)
            
            
               Továbbá az 1306/2013/EU rendelet 26. cikkének (7) bekezdése értelmében a mezőgazdasági ágazatot érintő válságokra képzett, a 25. cikkben említett, fel nem használt tartalék összegét a szóban forgó rendelet 26. cikke (5) bekezdésének megfelelően vissza kell fizetni.
            
         
               (4)
            
            
               Az 1181/2013/EU tanácsi rendelet (6) 1. cikkének (1) bekezdése értelmében pénzügyi fegyelem alkalmazandó a 2013. naptári évben végrehajtott közvetlen kifizetésekre.
            
         
               (5)
            
            
               2014. október 15-ig nem került sor a válságalap lehívására, ami azt jelenti, hogy ebben a pénzügyi évben az EMGA 2014. évi költségvetéséből e jogcímen rendelkezésre álló összeg nem kerül felhasználásra. Ezenkívül az EMGA 2014. évi költségvetésén belül a 2013. október 16. és 2014. október 15. közötti időszakra vonatkozó megosztott igazgatás alá tartozó előirányzatok végrehajtása, valamint a 2014. január 1. és 2014. december 31. közötti időszakra vonatkozó közvetlen igazgatás alá tartozó előirányzatok becsült végrehajtása alapján további le nem kötött előirányzatok maradnak meg az EMGA 2014. költségvetésében.
            
         
               (6)
            
            
               A tagállamok 2013. október 16. és 2014. október 15. közötti időszakra vonatkozó kiadásigazoló nyilatkozatai alapján a tagállamok által a 2014-es pénzügyi évben ténylegesen alkalmazott pénzügyi fegyelmem szerinti csökkentés összege 868,2 millió EUR.
            
         
               (7)
            
            
               Következésképpen a 966/2012/EU, Euratom rendelet 169. cikke (3) bekezdésének ötödik albekezdése szerinti bizottsági határozatot követően az 1290/2005/EK irányelv 3. cikke (1) bekezdésében említett fellépésekre vonatkozó eredeti előirányzatok 2 %-át meg nem haladó, a 2014. évben pénzügyi fegyelemre alkalmazott 868,2 millió EUR összegnek megfelelő, fel nem használt előirányzatokat át lehet vinni a 2015-ös pénzügyi évre.
            
         
               (8)
            
            
               Annak érdekében, hogy a fenti előirányzatok végső kedvezményezetteknek történő visszatérítése arányos legyen a pénzügyi fegyelemmel összefüggő kiigazítással, helyénvaló, hogy a Bizottság meghatározza a tagállamok számára a visszatérítéshez rendelkezésre álló összeg nagyságát.
            
         
               (9)
            
            
               A rendeletet 2014. december 1-jétől kell alkalmazni annak érdekében, hogy a visszatérítésre kötelezett tagállamok elkerülhessék az e célból történő további kifizetéseket. Következésképpen az e rendelet által megállapított összegek véglegesek és az 1306/2013/EU rendelet 41. cikkének (1) bekezdése szerint alkalmazott csökkentések sérelme nélkül alkalmazandók az 1306/2013/EU rendelet 18. cikkének (3) bekezdése értelmében a tagállamok kifizető ügynökségeinél 2014 októberében felmerülő kiadásokra vonatkozó havi kifizetésekről szóló határozatban szereplő korrekciókra, valamint az e rendelet 18. cikke (4) bekezdése értelmében végrehajtott csökkentésekre és további kifizetésekre, illetve a záróelszámolási eljárás keretében hozott valamennyi határozatra.
            
         
               (10)
            
            
               A 966/2012/EU, Euratom európai rendelet 169. cikke (3) bekezdése értelmében a nem kötött előirányzatok csak a következő pénzügyi évre vihetők át. Helyénvaló tehát, hogy a Bizottság a tagállamok számára az 1306/2013/EU rendelet 26. cikke (5) bekezdése szerinti visszatérítések tekintetében a kiadásokra nézve elszámolhatósági határidőt állapítson meg, figyelembe véve a mezőgazdasági pénzügyi évnek a rendelet 39. cikke szerinti meghatározását.
            
         
               (11)
            
            
               Tekintettel az idő rövidségére a 2013. október 16. és 2014. október 15. közötti időszakra vonatkozó, a 2014-es EMGA költségvetésben szereplő megosztott igazgatás alá tartozó előirányzatok végrehajtásának tagállamok általi bejelentése és e rendelet alkalmazásának 2014. december 1-i kezdete között, a rendelet az Európai Unió Hivatalos Lapjában való kihirdetésének napján lép hatályba,
            
         ELFOGADTA EZT A RENDELETET:
   1. cikk
   E rendelet melléklete határozza meg a 966/2012/EU, Euratom rendelet 169. cikke (3) bekezdésének megfelelően a 2014-es pénzügyi évről átvitelre kerülő, az 1306/2013/EU rendelet 26. cikke (5) bekezdésének értelmében a tagállamok számára azon végső kedvezményezettek részére való visszatérítésre rendelkezésre bocsátandó előirányzatokat, akiket az 1227/2014/EU bizottsági végrehajtási rendeletnek (7) megfelelően a 2015-ös pénzügyi évben a kiigazítás érintett.
   A 966/2012/EU, Euratom rendelet 169. cikke (3) bekezdése ötödik albekezdésének megfelelően az átvitelről szóló határozat állapítja meg az átvitelre kerülő összeg mértékét.
   2. cikk
   Csak az átvitt előirányzatok visszatérítésével összefüggésben a kedvezményezetteknek 2015. október 16-át megelőzően végrehajtott tagállami kifizetések finanszírozhatók uniós forrásból.
   3. cikk
   Ez a rendelet az Európai Unió Hivatalos Lapjában történő kihirdetésének napján lép hatályba.
   Ezt a rendeletet 2014. december 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. november 24-én.
      
         
            a Bizottság részéről,
         
         
            az elnök nevében,
         
         Jerzy PLEWA
         
            mezőgazdasági és vidékfejlesztési főigazgató
         
      
   
   
      (1)  HL L 347., 2013.12.20., 549. o.
   
   
      (2)  Az Európai Parlament és a Tanács 2012. október 25-i 966/2012/EU, Euratom rendelete az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről (HL L 298., 2012.10.26., 1. o.).
   
      (3)  A Tanács 2005. június 21-i 1290/2005/EK rendelete a közös agrárpolitika finanszírozásáról (HL L 209., 2005.8.11., 1. o.).
   
      (4)  A Tanács 2009. január 19-i 73/2009/EK rendelete a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról (HL L 30., 2009.1.31., 16. o.).
   
      (5)  A közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról, valamint a 637/2008/EK és a 73/2009/EK tanácsi rendelet hatályon kívül helyezéséről szóló, 2013. december 17-i 1307/2013/EU európai parlamenti és tanácsi rendelet 8. cikke (2) bekezdésének értelmében Bulgária, Horvátország és Románia esetében nem alkalmazandó a pénzügyi fegyelem (HL L 347., 2013.12.20., 608. o.).
   
      (6)  A Tanács 2013. november 19-i 1181/2013/EU rendelete a 73/2009/EK tanácsi rendelet szerinti közvetlen kifizetésekre a 2013. naptári év vonatkozásában alkalmazandó kiigazítási mérték rögzítéséről és a 964/2013/EU bizottsági végrehajtási rendelet hatályon kívül helyezéséről (HL L 313., 2013.11.22., 13. o.).
   
      (7)  A Bizottság 2014. november 17-i 1227/2014/EU végrehajtási rendelete a 73/2009/EK tanácsi rendelet szerinti közvetlen kifizetésekre a 2014. naptári év vonatkozásában alkalmazandó kiigazítási mérték rögzítéséről és a 879/2014/EU bizottsági végrehajtási rendelet hatályon kívül helyezéséről (HL L 331., 2014.11.18., 6. o.).
   
      MELLÉKLET
      Az átvitt előirányzatok visszatérítésére rendelkezésre álló összegek
      
                  (EUR-ban)
               
            
                  Belgium
               
               
                  13 551 741
               
            
                  Cseh Köztársaság
               
               
                  21 168 544
               
            
                  Dánia
               
               
                  23 196 648
               
            
                  Németország
               
               
                  125 613 712
               
            
                  Észtország
               
               
                  1 999 607
               
            
                  Írország
               
               
                  27 196 811
               
            
                  Görögország
               
               
                  35 594 447
               
            
                  Spanyolország
               
               
                  110 713 618
               
            
                  Franciaország
               
               
                  193 513 120
               
            
                  Olaszország
               
               
                  71 006 784
               
            
                  Ciprus
               
               
                  689 016
               
            
                  Lettország
               
               
                  2 262 601
               
            
                  Litvánia
               
               
                  6 011 809
               
            
                  Luxemburg
               
               
                  813 093
               
            
                  Magyarország
               
               
                  26 861 237
               
            
                  Málta
               
               
                  64 499
               
            
                  Hollandia
               
               
                  19 962 029
               
            
                  Ausztria
               
               
                  13 848 862
               
            
                  Lengyelország
               
               
                  36 451 389
               
            
                  Portugália
               
               
                  13 001 479
               
            
                  Szlovénia
               
               
                  1 777 463
               
            
                  Szlovakia
               
               
                  8 891 177
               
            
                  Finnország
               
               
                  11 301 184
               
            
                  Svédország
               
               
                  15 739 925
               
            
                  Egyesült Királyság
               
               
                  86 964 834